Siguldas novada pašvaldības (reģ. Nr. 90000048152)

Iepirkuma (pamatojoties uz PIL 9.pantu)

**„**Automātisko siltummezglu aprīkojuma, apkures inženiertehnisko iekārtu un tīklu uzraudzība un apkope Siguldas novada pašvaldības izglītības iestāžu ēkās**”**

(identifikācijas Nr. SND 2017/49)

ziņojums- noslēguma protokols

Siguldā

2017.gada 24.novembrī

1. **Identifikācijas Nr. –** SND 2017/49
2. **Datums, kad paziņojums ievietots internetā** ([www.iub.gov.lv](http://www.iub.gov.lv)) **–** 02.11.2017.

Iepirkuma Nolikums ievietots Siguldas novada pašvaldības mājaslapā [www.sigulda.lv](http://www.sigulda.lv) – 02.11.2017.

1. **Pasūtītāja nosaukums -** Siguldas novada pašvaldība, Pils iela 16, Sigulda, Siguldas nov., LV-2150.
2. **Iepirkumu komisijas sastāvs un tās izveidošanas pamatojums:**

Iepirkuma komisijas priekšsēdētāja Inga Zālīte

Komisijas locekļi Rudīte Bete

Anita Strautmane

Pieaicinātā persona

Teritorijas attīstības pārvaldes Īpašumu un vides pārvaldības nodaļas

nekustamā īpašuma speciālists Lauris Lācgalvis

Protokolē:

Juridiskās pārvaldes vadītāja vietniece iepirkuma jautājumos Inguna Abzalone

Iepirkuma komisija izveidota 27.07.2017. ar Siguldas novada pašvaldības domes sēdes lēmumu (protokols Nr.13, §5). Iepirkuma komisijas sastāvā veiktas izmaiņas 29.09.2017. ar Siguldas novada pašvaldības domes sēdes lēmumu (protokols Nr.17, §16) un 02.10.2017. rīkojumu Nr.10.-7./97 “Par Iepirkuma komisiju sastāvu noteikšanu pēc izmaiņām Siguldas novada pašvaldības Iepirkuma komisijas sastāvā.

1. **Iepirkuma priekšmets un tā īss raksturojums**: iepirkuma priekšmets ir automātisko siltummezglu aprīkojuma, apkures inženiertehnisko iekārtu un tīklu uzraudzība un apkope Siguldas novada pašvaldības izglītības iestāžu ēkās uz 2 (diviem) gadiem, kas jāveic saskaņā ar Siguldas novada pašvaldības izglītības iestāžu ēku sarakstu ar adresēm un apjomiem (Nolikuma 2.pielikums), Tehnisko specifikāciju (Nolikuma 3.pielikums).
2. **Pretendentu atlases kritēriji:** saimnieciski visizdevīgākaispiedāvājums, kuru nosaka vērtējot cenu.

**Iesniedzamā piedāvājuma sastāvs:**

Pretendenta nosaukums, adrese.

* 1. **Atlases dokumenti**

### 6.1.1. Pretendenta pieteikums (Nolikuma 1.pielikums) dalībai iepirkumā. Pieteikumu paraksta Pretendenta pilnvarota persona.

### 6.1.2. Lai apliecinātu atbilstību Nolikuma 3.1.3.apakšpunkta prasībām Pretendentam jāiesniedz apliecinājums, ka tas ir reģistrēta Latvijas Republikas komercreģistrā vai ārvalstīs attiecīgās valsts likumdošanā paredzētajā kārtībā. Piegādātāju apvienībai jāiesniedz tās dalībnieku parakstīts apliecinājums, ka tā tiks reģistrēta līdz Līguma noslēgšanas dienai.

6.1.3. Lai apliecinātu atbilstību Nolikuma 3.1.4.punkta prasībām Pretendentam (ārvalstu personai) jāiesniedz apliecinājums, ka tam ir reģistrētas tiesības veikt komercdarbību būvniecībā attiecīgās valsts likumdošanā paredzētajā kārtībā. Ārvalstu personai, kas nav reģistrēta Latvijas Republikas Būvkomersantu reģistrā, ja tā tiks atzīta par uzvarētāju, jāiesniedz apliecinājums, ka līdz Līguma slēgšanas dienai tiks reģistrēta Latvijas Republikas Būvkomersantu reģistrā.Piegādātāju apvienībai jāiesniedz apliecinājums, ka tā tiks reģistrēta Būvkomersantu reģistrā (pēc reģistrācijas komercreģistrā) līdz Līguma noslēgšanai.

6.1.4. Pretendenta apliecinājums par pretendenta gada finanšu apgrozījumu iepirkuma priekšmetā minēto pakalpojumu/darbu veikšanā – par 2014.g., 2015.g., 2016.gadu, norādot apgrozījumu par katru gadu atsevišķi un kopā atbilstoši iepirkuma Nolikuma 3.2.1.punktā minētajai prasībai. Uzņēmumiem, kas dibināti vēlāk apliecinājums par gada finanšu apgrozījumu nostrādātajā periodā atbilstoši iepirkuma Nolikuma 3.2.2.punktā minētajai prasībai. Ja Pretendents ir reģistrēts ārvalstī, lai apliecinātu atbilstību Nolikuma 3.2.1., 3.2.2.punktā noteiktajām prasībām, Pretendentam ir tiesības iesniegt līdzvērtīgus dokumentus atbilstoši to reģistrācijas valsts normatīvajam regulējumam.

6.1.5. Pretendenta apstiprināts pretendenta un apakšuzņēmēju (ja Pretendents pakalpojuma veikšanai plāno piesaistīt apakšuzņēmējus un balstīties uz to tehniskajām un profesionālajām iespējām) un/vai attiecīgā piegādātāju apvienības dalībniekaprofesionālās pieredzes saraksts, kas sagatavots atbilstoši Nolikumam pievienotajai formai (Nolikuma 4.pielikums) un iepirkuma Nolikuma 3.3.1., 3.3.2.apakšpunkta prasībām.

Klāt pievienojot rakstiskas pasūtītāju atsauksmes, kas apliecina, ka Pretendents ir veicis pakalpojumu vismaz 3 (trīs) objektos ar siltummezgla jaudu virs 500 kW, atbilstoši Nolikuma 3.3.1.apakšpunkta prasībām.

6.1.6. Pretendents iesniedz:

6.1.6.1. sertifikāta apliecinātu kopiju speciālistam, kurš apguvis Latvijas siltuma, Gāzes un ūdens tehnoloģijas inženieru savienības akceptētās mācību programmas un ir atestēts veikt siltumapgādes un ventilācijas sistēmu būvdarbu vadīšanu un būvuzraudzību;

6.1.6.2. Pretendenta apliecinājumu, ka Pretendents nodrošinās siltummezglu darbību atbilstoši objekta apkures režīmam atbilstoši Latvijas Republikas normatīvajos aktos noteiktajam, ievērojot tehniskās, sanitārās, vides aizsardzības, darba drošības un ugunsdrošības noteikumus;

6.1.6.3. Pretendenta apliecinājumu, ka Pretendentam pieder vai ir pieejams nepieciešamais tehniskais aprīkojums un ir pietiekoši kvalificēta darbaspēka resursi pakalpojuma veikšanai;

6.1.7. Lai apliecinātu atbilstību Nolikuma 3.3.3.punktā izvirzītajai prasībai, Pretendents iesniedz apdrošināšanas kompānijas izziņu (apliecinājumu), kas apliecina, ka Pretendenta uzvaras gadījumā tiks veikta apdrošināšana, saskaņā ar Nolikuma 3.3.3.punktu, norādot atbildības limita apjomu, maksimālo pieļaujamo pašrisku un polises darbības termiņu.

6.1.8. Pretendenta piedāvāto speciālistu, kvalificēto atbildīgo darbinieku sertifikātu kopijas visās darbu un remontdarbu veikšanai nepieciešamajās kategorijās. Jāpievieno iesaistīto darbinieku darba līguma/uzņēmuma līgumu kopijas, vai apliecinājumi par to esamību, vai to parakstīti apliecinājumi par gatavību piedalīties iepirkumā un gadījumā, ja Pretendentam tiks piešķirtas līguma slēgšanas tiesības, noslēgt ar to savstarpējus līgumus par tiem uzticēto darbu izpildi.

6.1.9. Pretendenta rakstisks apliecinājums, ka Pretendents ir sapratis, ievērtējis un apņemas ievērot Tehniskā specifikācijā (Nolikuma 3.pielikums) noteiktās prasības.

6.1.10. Pretendenta rakstveida apliecinājums par to, ka Pretendents ir iepazinies ar iepirkuma Līguma projektā (Nolikuma 6.pielikums) paredzēto Darbu apmaksas un citiem noteikumiem un tiem pilnībā piekrīt, vienlaicīgi apliecinot to saprotamību un pamatotību.

6.1.11. Ja Pretendents plāno piesaistīt apakšuzņēmējus – informācija par konkrētajiem apakšuzņēmējiem un tiem nododamo darbu saraksts un apjoms. Informācija jāsagatavo un jāiesniedz pēc klātpievienotās tabulas.

|  |  |  |  |  |  |
| --- | --- | --- | --- | --- | --- |
| Apakšuzņēmēja  nosaukums | Apakšuzņēmēja statuss[[1]](#footnote-1)  (mazais vai vidējais uzņēmums) | Juridiskā adrese un reģistrācijas Nr. | Darbu veids | Darbu apjoms %  no kopējā darbu apjoma | Darbu apjoms EUR (bez PVN) |
|  | ☐mazais uzņēmums  ☐vidējais uzņēmums |  |  |  |  |
|  | ☐mazais uzņēmums  ☐vidējais uzņēmums |  |  |  |  |

* 1. **Finanšu piedāvājums**

### 6.2.1. Pretendents finanšu piedāvājumā norāda kopējo cenu, par kādu Nolikumā noteiktajā termiņā tiks sniegts pakalpojums. Finanšu piedāvājums jāsagatavo atbilstoši Nolikumam pievienotajai finanšu piedāvājuma formai (Nolikuma 5.pielikums).

### 6.2.2. Finanšu piedāvājumā cenu norāda *euro* (EUR) bez pievienotās vērtības nodokļa, atsevišķi norāda pievienotās vērtības nodokli (turpmāk tekstā PVN) un cenu *euro* (EUR), ieskaitot PVN.

6.2.3. Papildus Finanšu piedāvājuma formai Pretendents iesniedz aizpildītu izvērsto finanšu piedāvājumu (Nolikuma 5.1.pielikums).

6.2.4. Finanšu piedāvājumu paraksta Pretendenta pilnvarota persona.

1. **Piedāvājumu izvēles kritērijs:**

Atbilstība iepirkuma Nolikumam (Atlases dokumenti, Finanšu piedāvājums) un saimnieciski visizdevīgākaispiedāvājums, kuru nosaka vērtējot cenu.

1. **Piedāvājuma iesniegšanas vieta un termiņš:**

Siguldas novada pašvaldības Klientu apkalpošanas nodaļā, Siguldas pagasta pārvaldē, 2.stāvā, Zinātnes ielā 7, Siguldā,pie pārvaldes vadītājas p.i., līdz 2017.gada 13.novembrim plkst.10:00.

1. **Iesniegtie pretendentu piedāvājumi, iesniegšanas datums un laiks, piedāvātā cena:**

|  |  |  |  |
| --- | --- | --- | --- |
| **Nr.** | **Piedāvājuma iesniegšanas datums un laiks** | **Pretendents** | **Piedāvātā cena 2 gadiem**  **EUR (bez PVN)** |
|  | 10.11.2017. plkst.13:25 | SIA “WESEMANN” | 30 894,00 |

1. **Iepirkuma komisijas kopējais piedāvājumu salīdzināšanas un vērtēšanas pārskats.** 
   1. **Atlases dokumenti**

Atlases dokumentus pretendents ir iesniedzis atbilstoši iepirkuma nolikuma 4.1.punktā noteiktajām prasībām.

* 1. **Finanšu piedāvājums**

Finanšu piedāvājumu pretendents ir iesniedzis atbilstoši iepirkuma nolikuma 4.2.punktā noteiktajām prasībām.

1. **Lēmuma pieņemšana:**

Pamatojoties uz iepriekš minēto, Siguldasnovada pašvaldības Iepirkuma komisija (I.Zālīte, A.Strautmane, R.Bete) atklāti balsojot, ar 3 balsīm „par”, „pret” – nav, „atturas” – nav, nolemj, ka:

Automātisko siltummezglu aprīkojuma, apkures inženiertehnisko iekārtu un tīklu uzraudzība un apkope Siguldas novada pašvaldības izglītības iestāžu ēkās veiks - **sabiedrība ar ierobežotu atbildību „WESEMANN”,** kuras iesniegtais piedāvājums atbilst iepirkuma Nolikuma prasībām.

1. **PIL 9.panta astotās daļas 1.un 2.punktā minēto apstākļu pārbaude Pretendentam, kuram tiek piešķirtas līguma slēgšanas tiesības:**

Pasūtītājs nekonstatēja PIL 9.panta astotās daļas 1.punktā minētos apstākļus, jo saskaņā ar PIL 9.panta devīto daļu Siguldasnovada pašvaldības Iepirkuma komisija pārbaudīja pretendentu, kuram būtu piešķiramas līguma slēgšanas tiesības (SIA “WESEMANN”), datus, izmantojot Ministru kabineta noteikto informācijas sistēmu, Ministru kabineta noteiktajā kārtīgā iegūstot informāciju:

1. par PIL 9. panta astotās daļas 1. punktā minētajiem faktiem – no Uzņēmumu reģistra.

Pielikumā 21.11.2017. vērtēšanas protokolam:

E-izziņa par likvidācijas, maksātnespējas un saimnieciskās darbības apturēšanas procesiem URA Nr. 31154261-7573624.

Pasūtītājs nekonstatēja PIL 9.panta astotās daļas 2.punktā minētos apstākļus piedāvājumu iesniegšanas termiņa pēdējā dienā (13.11.2017.), jo saskaņā ar PIL 9.panta devīto daļu Siguldasnovada pašvaldības Iepirkuma komisija pārbaudīja pretendentu, kuram būtu piešķiramas līguma slēgšanas tiesības (SIA “WESEMANN”), datus, izmantojot Ministru kabineta noteikto informācijas sistēmu, Ministru kabineta noteiktajā kārtīgā iegūstot informāciju:

1. par PIL 9. panta astotās daļas 2 punktā minēto faktu – no Valsts ieņēmumu dienesta un Latvijas pašvaldībām.

Pielikumā 21.11.2017. vērtēšanas protokolam:

E-izziņas par nodokļu nomaksas statusu NO Nr. 31154261-7573628 uz 13.11.2017;

Pasūtītājs konstatēja PIL 9. panta astotās daļas 2.punktā minētos apstākļus dienā, kad pieņemts lēmums par iespējamu līguma slēgšanas tiesību piešķiršanu (21.11.2017.), jo saskaņā ar PIL 9. panta devīto daļu Siguldas novada pašvaldības Iepirkuma komisija pārbaudīja SIA „WESEMANN” datus, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūstot informāciju par PIL 9. panta astotās daļas 2. punktā minēto faktu – no Valsts ieņēmumu dienesta un Latvijas pašvaldībām.

Pielikumā 21.11.2017. vērtēšanas protokolam:

E-izziņa par nodokļu nomaksas statusu NO Nr.31154266-7573652 uz 21.11.2017.

**Precizējošas informācijas pieprasīšana.**

Saskaņā ar iepirkuma Nolikuma 7.1.13.1.punkta 2.apakšpunktu Pasūtītājs, informāciju par Valsts ieņēmumu dienesta administrēto nodokļu parādiem, tajā skaitā valsts sociālās apdrošināšanas obligāto iemaksu parādiem, kas kopsummā kādā no valstīm pārsniedz 150 *euro*, ieguva no Valsts ieņēmumu dienesta un Latvijas pašvaldībām, izmantojot Ministru kabineta noteikto informācijas sistēmu un konstatēja, ka Pretendentam – SIA “WESEMANN” dienā, kad pieņemts lēmums par iespējamu līguma slēgšanas tiesību piešķiršanu, proti, 2017.gada 21.novembrī – Ādažu novadā ir nekustamā īpašuma nodokļu parāds.

Pamatojoties uz Publisko iepirkumu likuma 9.panta desmitās daļas 2.punktu un iepirkuma Nolikuma 7.1.14.2.apakšpunktu, Pasūtītājs informē Pretendentu - SIA “WESEMANN” par to, ka saskaņā ar Nekustamā īpašuma nodokļa administrēšanas sistēmas pēdējās datu aktualizācijas datumā ievietoto informāciju ir konstatēts, ka Pretendentam – SIA “WESEMANN” dienā, kad pieņemts lēmums par iespējamu līguma slēgšanas tiesību piešķiršanu, ir nekustamā īpašuma nodokļu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas —, līdz kuram iesniedzams apliecinājums (Ādažu novada pašvaldības izdota izziņa), ka Pretendentam – SIA “WESEMANN” dienā, kad pieņemts lēmums par iespējamu iepirkuma līguma slēgšanas tiesību piešķiršanu (21.11.2017.), nebija nekustamā īpašuma nodokļu parādu, kas kopsummā pārsniedz 150 *euro*. Pretendents – SIA “WESEMANN”, lai apliecinātu, ka tam nebija nekustamā īpašuma nodokļu parādu, kas kopsummā pārsniedz 150 *euro*, iesniedz:

1. Ādažu novada pašvaldības izdotu izziņu par to, ka attiecīgajai personai uz 2017.gada 21.novembri nebija nekustamā īpašuma nodokļu parādu.

Ja noteiktajā termiņā minētais apliecinājums nav iesniegts, Pasūtītājs Pretendentu – SIA “WESEMANN” izslēdz no dalības iepirkumā.

Pielikumā 21.11.2017. vērtēšanas protokolam:

Vēstule SIA “WESEMANN” par papildus informācijas sniegšanu (21.11.2017. Nr. 1.3.8.-1/2697).

**SIA “WESEMANN” saņemtās precizējošās informācijas izskatīšana:**

Izskatot SIA “WESEMANN” iesniegto 2017.gada 23.novembrī saņemto precizējošo informāciju (Ādažu novada domes izziņu) Siguldas novada pašvaldības Iepirkuma komisija konstatēja, ka SIA “WESEMANN” ar Ādažu novada domes izziņu ir apliecinājis, ka viņam dienā, kad pieņemts lēmums par iespējamu līguma slēgšanas tiesību piešķiršanu (21.11.2017.) nav nekustamā īpašuma nodokļu parādu, kas kopsummā pārsniedz 150 eiro. Līdz ar to SIA “WESEMANN” ir apliecinājis neatbilstību Publisko iepirkumu likuma 9.panta astotās daļas 2.punktā minētajam.

Pielikumā 24.11.2017. vērtēšanas protokolam:

22.11.2017. Ādažu novada domes izziņa ĀND/1-15-1/17/103.

1. **Lēmuma pieņemšana:**

Pamatojoties uz iepriekš minēto, Siguldasnovada pašvaldības Iepirkuma komisija (I.Zālīte, A.Strautmane, R.Bete) atklāti balsojot, ar 3 balsīm „par”, „pret” – nav, „atturas” – nav, nolemj, ka:

Automātisko siltummezglu aprīkojuma, apkures inženiertehnisko iekārtu un tīklu uzraudzība un apkope Siguldas novada pašvaldības izglītības iestāžu ēkās veiks - **sabiedrība ar ierobežotu atbildību „WESEMANN”,** kuras iesniegtais piedāvājums atbilst iepirkuma Nolikuma prasībām.

1. **Saņemtie pieprasījumi izskaidrot iepirkuma nolikumu, sniegtās atbildes:**

Nav.

Iepirkuma komisijas priekšsēdētāja I.Zālīte

1. Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonu euro. [↑](#footnote-ref-1)